ऑटो मोबाइल के कर्मचारियों ने किया प्रदर्शन
रघुहुंडई और शैलेश ऑटो मोबाइल के अधिकारी कर्मचारियों ने मंगलवार को नेशनल इंश्योरेंस लिमिटेड कंपनी के खिलाफ नारेबाजी कर अपना विरोध जताया। कंपनी के अधिकारी कर्मचारियों का कहना है कि इंश्योरेंस कंपनी के अधिकारी जानबूझकर क्लेम की राशि को पास नहीं कर रहे हैं तथा जब भी क्लेम की राशि के लिए बात के लिए जाया जाता है तो अभद्र व्यवहार किया जाता है। उन्होंने बताया कि उनका कई लाखों रुपये का क्लेम पेंडिंग हैं तथा हर बार झूठा आश्वासन थमा दिया जाता है। प्रदर्शन करने वालों में संजय नागपाल, विकास सांगवान, निर्मल, अजय, गोबिंद, नलिन, नितिन, श्रीभगवान, रविंद्र, शशिकांत सहित अनेक उपस्थित थे।
वहीं दूसरी तरफ जब इस बारे में इंश्योरेंस कंपनी के जाकर पता किया गया तो पता चला कि उपरोक्त कंपनियों के सात क्लेम पेंडिंग हैं। इनमें दो क्लेम टैक्सी के थे लेकिन जो लाइसेंस दिखाया गया वह टैक्सी चलाने के लिए नहीं था इसलिए उनका क्लेम नहीं दिया जा सकता। एक क्लेम में कुछ डाक्यूमेंट्स की कमी थी जिसके लिए चार बार पत्र लिखा गया लेकिन डाक्यूमेंट्स को जमा नहीं कराया गया।
नेशनल इंश्योरेंस कंपनी के शाखा कार्यालय के बाहर नारेबाजी करते रघु हुंडई शैलेश ऑटोमोबाइल के कर्मचारी संजय नागपाल, विकास सांगवान, निर्मल, अजय, मोनू तंवर हरिपुर, श्रीभगवान, अमित, नीतिन, रविंद्र, शशिकांत अन्य।
hin_Deva hin_Deva hin_Deva bho_Deva